钦定古今图书集成/明伦汇编/闺媛典/第289卷 > 皇清二十二 > 阴继善妻雷氏
## 钦定古今图书集成/明伦汇编/闺媛典/第289卷 > 皇清二十二 > 阴继善妻雷氏

按《宁化县志》：雷氏，诸生阴继善妻。继善夭，雷年二十九，孤子长三岁，次方四月，哺雏翼卵，茕茕独劳。旋值变乱，冠虎弁狼，交跖城市，喘息虑其声扬，守节尢为至险。二孤既长，遂额其斋曰：“乌夜想见霜宵寒月” ，哑哑之声，凄痛犹在耳也。雷年八十卒。二孤少籍诸生，顺治间，御史旌表。